CELEX: 31989R1834
Language: el
Date: 1989-06-19 00:00:00
Title: Κανονισμός (ΕΟΚ) αριθ. 1834/89 του Συμβουλίου της 19ης Ιουνίου 1989 για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών

Avis juridique important

|

31989R1834

Κανονισμός (ΕΟΚ) αριθ. 1834/89 του Συμβουλίου της 19ης Ιουνίου 1989 για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών  

Επίσημη Εφημερίδα αριθ. L 180 της 27/06/1989 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1834/89 ΤΟΥ ΣΥΜΒΟΥΛΙΟΥ  της 19ης Ιουνίου 1989  για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η κοινοτική παραγωγή αραβόσιτου παρουσιάζει έλλειψη σκληρού αραβόσιτου υαλώδους όψης υψηλής ποιότητας, δεδομένου ότι οι μηχανισμοί της σχετικής κοινής οργάνωσης αγοράς καθιστούν την τιμή του ελάχιστα ελκυστική· ότι υπάρχουν σημαντικές αγορές για τις εν λόγω ποικιλίες αραβόσιτου στη βιομηχανία παραγωγής προϊόντων που υφίστανται επεξεργασία με θερμό αέρα ή καβούρντισμα· ότι, λαμβάνοντας υπόψη αυτές τις αγορές, πρέπει να ενθαρρυνθεί η ανάπτυξη της καλλιέργειας αυτής μέσα στο πλαίσιο μεταβατικού καθεστώτος ενισχύσεων στην παραγωγή ·  ότι, με το καθεστώς αυτό, πρέπει ωστόσο να αποφευχθεί ανάπτυξη της παραγωγής δυσανάλογη ως προς τις πραγματικές ανάγκες καθώς και υπερβολική αύξηση των δαπανών για τον κοινοτικό προϋπολογισμό· ότι είναι, συνεπώς, σκόπιμο να περιοριστεί μόνο στις περιοχές που είναι ιδιαίτερα κατάλληλες για την παραγωγή των εν λόγω ποικιλιών καθώς και μόνο για τις χρησιμοποιήσεις για τις οποίες ζητούνται ιδιαίτερα οι εν λόγω ποικιλίες και οι οποίες είχαν προβλεφθεί από τις συμβάσεις καλλιέργειας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 15 του κανονισμού (ΕΟΚ) αριθ. 2727/75 (4), όπως τροποποιήθηκε τελευταία από τον κανονισμό (ΕΟΚ) αριθ. 1213/89 (5), παρεμβάλλεται το εξής άρθρο:  «Άρθρο 10 α  1. χορηγείται ενίσχυση στην παραγωγή ορισμένων ποικιλιών σκληρού αραβόσιτου υαλώδους όψης ποιότητας, που καλλιεργείται στις καταλληλότερες περιοχές της Κοινότητας.  2. Η χορήγηση της ενίσχυσης εξαρτάται:  - από τη σύναψη σύμβασης καλλιέργιεας που συνεπάγεται κυρίως τη δέσμευση εκ μέρους του αγοραστή να μεταποιήσει τον αραβόσιτο στα προϊόντα που υπάγονται στον κωδικό ΣΟ 1904 10 10,  - από τη σύσταση εγγύησης για την εξασφάλιση της τήρησης της δέσμευσης που προβλέπεται στην πρώτη περίπτωση.  3. Το ποσό της ενίσχυσης καθορίζεται ανά εκτάριο έκτασης, σε συνάρτηση με την καλλιεργούμενη έκταση.  Η ενίσχυση χορηγείται για τρία έτη και για πρώτη φορά για το σκληρό αραβόσιτο υαλώδους όψης υψηλής ποιότητας που σπέρνεται κατά την περίοδο εμπορίας 1989/90.  4. Το ποσό ενίσχυσης καθορίζεται σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης.  5. Το Συμβούλιο, μετά από πρόταση της Επιτροπής, θεσπίζει με ειδική πλειοψηφία τους γενικούς κανόνες εφαρμογής του παρόντος άρθρου και κυρίως τα ποιοτικά κριτήρια που λαμβάνονται υπόψη για τον καθορισμό των ποικιλιών, οι οποίες μπορούν να τύχουν της ενίσχυσης.  6. Οι λεπτομέρειες εφαρμογής του παρόντος άρθρου, και ιδίως τα συμπληρωματικά στοιχεία που πρέπει να αναφέρονται στις συμβάσεις καλλιέργειας, θεσπίζονται σύμφωνα με τη διαδικασία που προβλέπεται στο άρθρο 26.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 19 Ιουνίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. C 87 της 8. 4. 1989, σ. 8.  (2) ΕΕ αριθ. C 158 της 26. 6. 1989.  (3) ΕΕ αριθ. C 102 της 24. 4. 1989, σ. 25.  (4) ΕΕ αριθ. L 281 της 1. 11. 1975, σ. 1.  (5) ΕΕ αριθ. L 128 της 11. 5. 1989, σ. 1.